ՀՀ սպորտի եւ երիտասարդության նախարար Արմեն Գրիգորյանը նշեց, որ պետական բյուջեից տրամադրվող միջոցներով կլուծվեն ակումբի պահպանման, միջոցառումների անցկացման եւ սաների ուսուցման հարցերը։ Ակումբը, ըստ նրա, կարեւոր խթան է սպորտի զարգացման համար, դրա շնորհիվ մեր երկրում լայն տարածում չունեցող սերֆինգը մեծ մասսայականություն կվայելի։ Նա համոզված է, որ միջազգային չափանիշներին համապատասխանող նորաբաց պրոֆեսիոնալ ակումբում հետագայում հնարավոր կլինի կազմակերպել միջազգային մրցաշարեր, Եվրոպայի եւ աշխարհի առաջնություններ, իսկ ակումբում մարզվող Հայաստանի հավաքականը մեր երկիրը կներկայացնի աշխարհում։